== Ægteskab ==
[[Fil:Sigbjørn Obstfelder by Oda Krohg.png|thumb|Sigbjørn Obstfelder tegnet av [[Oda Krohg]].]]
Tre år før sin død mødte Obstfelder den 21-årige Ingeborg Weeke (1876-1930) og forelskede sig dybt i hende. Hun var datter af en grosserer, studerede sang og var allerede halvt forlovet med den danske lyriker [[L.C. Nielsen]]. Hun var Obstfelder så ulig, som tænkes kan, og han pintes af [[jalousi]], fordi hun fortsatte at mødes med Nielsen. Obstfelder tryglede hende i breve om at blive hans, samtidig som han fortsatte sin farten omkring i Europa, fjernt fra København. Til sidst flyttede han ind i et værelse i N.J. Fjords allé 2 og forlangte en afgørelse. Ingeborg bad om udsættelse. Obstfelder tog til [[Vejle]]. Og der, lige over [[påske]], modtog han hendes [[telegram]] om, at hun havde brudt med Nielsen og omsider var hans.<ref>Øystein Rottem: ''Vårt København'' (s. 167-69)</ref>
Lister_over_personer